
Cuireadh na nótaí seo i dtoll a chéile chun tuilleadh faisnéise a thabhairt maidir leis an gcaoi leis na ceisteanna ar shuirbhé CensusAtSchool 2020 a fhreagairt. Tá dhá leagan den suirbhé ar fáil – leagan inphriontáilte PDF agus foirm ar líne. D’fhéadfadh sé go mbeadh sé ina chabhair dá n-iarrfá ar na scoláirí an leagan clóite a chomhlánú roimh an leagan ar líne ionas gur féidir leo tomhais riachtanacha a thaifeadadh roimh ré agus machnamh a dhéanamh ar na ceisteanna.

Tabhair faoi deara: Más mian leat na ceisteanna ar líne a sheiceáil sula n-iarrfaidh tú ar na scoláirí an tasc a chur i gcrích, bain úsáid as an bhfocal “TÁSTÁIL” sa bhosca “Ainm na Scoile” agus ansin is féidir an tsraith sin sonraí a aithint go héasca sna sonraí a thugann tú ar ais.

Nuair atá tú ag cur isteach uimhir rolla na scoile, tá roghchlár anuas ann ar a bhfuil na scoileanna ar fáil. Liostáiltear na hUimhreacha Rolla de réir contae. Mura féidir leat do scoil a aimsiú, abair leis na scoláirí an iontráil deiridh “Níl an Uimhir Rolla ar an liosta” a úsáid.

Úsáidfear d’ainm úsáideora chun na sonraí a chuir do scoláirí isteach a aisghabháil. Mar sin, tá sé tábhachtach go gcuireann gach duine an t-aon ainm úsáideora isteach san aon fhormáid, i.e. litreacha cás íochtair amháin gan aon spásanna.

Ba cheart na nithe seo a leanas a lua leis na scoláirí sula ndéanann siad an suirbhé:

• Ba cheart na tomhais choirp a dhéanamh roimh ré mar go gcabhróidh sé leis an seisiún iontrála sonraí a bhrostú. Ba cheart go dtógfadh an seisiún iontrála thart ar 25 nóiméad san iomlán. Féach ar Threoir CensusAtSchool maidir le Tomhais a Ghlacadh[www.tinyurl.com/censusatschoolmeasurements](http://www.tinyurl.com/censusatschoolmeasurements)). Breithnigh ar an gcaoi is fearr le tomhais a thógáil i bhfianaise na srianta Covid-19.

• D’fhéadfadh na scoláirí comparáid a dhéanamh idir ceisteanna 1, 2, 4, 5 agus sonraí [CensusAtSchool na Nua-Shéalainne](https://new.censusatschool.org.nz/wp-content/uploads/2019/01/CensusAtSchool-New-Zealand-2019.pdf) ó cheisteanna 1, 2, 3, 8, 9, 10, 11 ach úsáid a bhaint as an [uirlis fiosraithe do na sonraí samplacha](https://new.censusatschool.org.nz/explore/)

• Meabhraigh do na scoláirí go gcaithfidh siad gach ceist éigeantach a fhreagairt ionas go mbeidh siad in ann bogadh ar aghaidh go dtí an chéad rannóg eile.

.

**Cineálacha Sonraí sa Cheistneoir**

|  |  |  |
| --- | --- | --- |
| **Uimh. Cheiste** | **Cineál Sonraí** | **Nótaí** |
| 1. | Catagóireach  Ainmniúil |  |
| 2. a) | Uimhriúil  Scoite |  |
| 2. b) | Catagóireach  Orduimhriúil | Sa roghchlár anuas ar líne, tá na roghanna 1ú bhliain, 2ú bliain…. 6ú bliain. |
| 3. | Catagóireach  Ainmniúil |  |
| 4. | Catagóireach  Ainmniúil |  |
| 5. | Uimhriúil  Scoite\* | Is é atá sa cháipéis [Treoir maidir le Tomhais a Ghlacadh CensusAtSchool](https://censusatschool.ie/wp-content/uploads/2019/11/guide_to_taking_measurements.pdf) ná faisnéis agus léaráidí maidir le conas is féidir na tomhais atá ag teastáil don cheist seo a bhailiú.  **Ba cheart cloí le réamhchúraimí Covid-19 agus ba cheart do mhúinteoirí breithniú ar an gcaoi ab fhearr a bhféadfadh a gcuid scoláirí é seo a dhéanamh.**  \*Chun críche chruthú na histeagram, d’fhéadfaí caitheamh leis na sonraí anseo (agus i gCeist 11a) mar a bheadh sonraí uimhriúla leanúnacha ann. |
| 6. a) | Catagóireach  Ainmniúil |  |
| 6. b) | Uimhriúil  Scoite |  |
| 7. | Catagóireach  Orduimhriúil | Is é an 18 Aibreán 2021 Lá an Daonáirimh, mar sin, is é Aibreán an freagra ceart.  D’fhéadfaí scoláirí a spreagadh chun cuairt a thabhairt ar [shuíomh gréasáin na Príomh-Oifige Staidrimh](https://www.cso.ie/en/index.html) le haghaidh eolas breise. |
| 8. | Catagóireach  Ainmniúil |  |
| 9. | Catagóireach  Ainmniúil | D’fhéadfaí caitheamh le sonraí ón gceist leantach mar Chatagóireach agus Orduimhriúil |
| 10. a) | Catagóireach  Ainmniúil | Baineann ceisteanna 10, 11, 14, 15 agus 16 leis an eispéireas Covid-19 agus d’fhéadfadh sé go mbeadh spéis ag an bpobal scoile níos leithne sna sonraí a bhailítear.  D’fhéadfadh sé gur ghá do mhúinteoirí a bheith íogair discréideach i dtaca le cuid de na ceisteanna seo. |
| 10. b) | Catagóireach  Ainmniúil |  |
| 11 a) | Uimhriúil  Scoite | Más féidir, d’fhéadfadh scoláirí an tástáil a dhéanamh roinnt uaireanta agus meánluachanna a thaifeadadh le haghaidh luas uaslódála agus íoslódála.  Ligeann an fhoirm ar líne duit uimhir ina bhfuil ionad deachúlach amháin a iontráil.  **Tabhair faoi deara:** luaitear an luas uaslódála sa chéad áit sa cheistneoir (ach is féidir go mbeadh sé luaite sa dara háit i dtorthaí na tástála luais) |
| 11. b) | Catagóireach Orduimhriúil agus Uimhriúil Scoite | D’fhéadfadh sé go mbeadh sé suimiúil gaol a lorg idir na freagraí ar cheist 11.a) agus ceist 11.b) |
| 12. | Catagóireach  Ainmniúil |  |
| 13. | Catagóireach  Ainmniúil |  |
| 14. | Catagóireach  Ainmniúil |  |
| 15. a) | Uimhriúil  Scoite | Tá deiseanna ann chun comhchoibhneas(a) a lorg idir freagraí na scoláirí ar 11.a) agus 15.a) agus 15.b)  Fiú más mian le scoláirí freagairt le 50/100 ar cheisteanna 15 agus 17, beidh orthu an barra sleamhnáin a bhogadh ón lár agus ar ais arís chun an ceistneoir ar líne a chomhlánú. |
| 15. b) | Uimhriúil  Scoite |  |
| 16. a) | Catagóireach  Ainmniúil |  |
| 16. b) | Catagóireach  Ainmniúil |  |
| 16. c) | Catagóireach  Ainmniúil |  |
| 17. | Uimhriúil  Scoite |  |
| 18. | Catagóireach  Ainmniúil | Is é is feidhm leis an gceist seo ná aiseolas a bhailiú ó scoláirí le haghaidh leaganacha den cheistneoir CensusAtSchool amach anseo. |
| 19. | Catagóireach  Ainmniúil |  |

**Sonraí Aonathráideacha agus Sonraí Dé-athráideacha**

*Sonraí Aonathráideacha:* Is féidir na cineálacha anailíse grafaí seo a leanas a úsáid le haghaidh sonraí aonathráideacha:

|  |  |  |  |  |  |  |
| --- | --- | --- | --- | --- | --- | --- |
| Cineál Sonraí | Línebhreacadh | Barrachairt | Tábla Minicíochta | Histeagram | Píchairt | Léaráid ghais is duillí |
| Catagóireach |  |  |  |  |  |  |
| Scoite Uimhriúil |  |  |  |  |  |  |
| Leanúnach Uimhriúil |  |  |  |  |  |  |

*Sonraí dé-athráideacha:*

Is féidir le scoláirí scaipghraim a tharraingt chun imscrúdú a dhéanamh ar ghaol idir dhá athróg, mar shampla, airde agus síneadh ingearach, etc.